kardosdrur/scandi-wiki huggingface dataset:
Folkeafstemningen om homoseksuelle vielser i Slovakiet 2015

Folkeafstemningen om homoseksuelle vielser i Slovakiet 2015 blev afholdt i Slovakiet den 7. februar 2015. Valgresultatet blev at et flertal stemte for lovliggørelse af vielser med personer af samme køn eller homoseksuelle. På grund af lav valgdeltagelse bliver afstemningen anset som ugyldig.

Ifølge en meningsmåling fra 2006 støttede 19% af Slovakkerne homoseksuelle vielse mens 81% var imod, mens 12% støttede og 84% var imod adoption. European Social Survey udgav i 2010 en meningsmåling hvor de påstod 42% af Slovakkerne mente at “bøsser og lesbiske skulle have have fri ret til at leve deres liv som de ønskede”.

Resultat 
Folkeafstemningen blev anset som ugyldig på grund af lav valgdeltagelse, da kun 21,4 % af de stemmeberettigede afgav deres stemme, langt fra de 50%, der kræves for at afstemningen ville være juridisk bindende.

Referencer 

Politiske valg i Slovakiet
Slovakiet 2015
Præsidentvalget i Slovakiet 2014

Præsidentvalget i Slovakiet 2014 blev afholdt i Slovakiet den 15. marts 2014, den anden valgrunde den 29. marts 2014.

Valgresultat

Referencer 

Politiske valg i Slovakiet
Slovakiet 2014
Andrej Kiska

Andrej Kiska (født 2. februar 1963) er en slovakisk iværksætter og filantrop, der fra 2014 til 2019 var Slovakiets præsident. Han opstillede som uafhængig kandidat ved præsidentvalget i 2014 og blev valgt som præsident i den anden valgrunde.

Referencer 

Slovakiets præsidenter
Politikere fra Slovakiet
Sukhoj Su-1

Sukhoj Su-1 eller I-330 () var en prototype til et jagerfly, der skulle operere i stor højde. Flyet blev designet i 1940 af den sovjetiske flydesigner Pavel Sukhoj og dennes designbureau Sukhoj OKB. En forbedret version ved navn Su-3 (I-360), blev bygget og testet i 1941. Ingen af de to versioner blev masseproduceret.

Udvikling 
I 1939 gav Sovjetunionens ledelse en række flydesignere til opgave at udvikle et jagerfly, der skulle kunne operere i stor højde. En af de designere, der fik opgaven var Pavel Sukhoj, der efter sin tid hos Tupolev netop havde fået tildelt sit eget designbureau. Sukhoj designede herefter Su-1; et konventionelt lavtvinget monoplan med en strømlinet delvist selvbærende krop af træ, vinge af fremstillet af duraluminium og et cockpit uden tryk. Det særlige ved flyet var dets to TK-2 turboladere, der blev drevet af udstødningsgasserne fra flyets V-12 Klimov M-105P-motor. Prototypen blev færdiggjort på Sukhojs fabrik i Kharkov i Ukraine i maj 1940 og fløj første gang den 15. juni samme år. Testflyvningerne fortsatte til den 3. august, hvor flyet havarerede, da piloten landede uden at have slået understellet ned. Efter reparation af flyet blev testene genoptaget, men den 2. oktober 1940 måtte flyet nødlande, da motoren satte ud under en testflyvning. Begrænsede test blev udført frem til april 1941, hvorunder flyet opnåede en tophastighed på 641 km/t i 10.000 m højde. Der var dog løbende problemer med flyets turboladere, og uden disse var flyet underlegent i forhold til Jakovlevs Jak-1.

Su-3 
Den anden prototype af flyet, kaldet Su-3, afveg fra den første prototype ved at have en ændret vinge, der havde et reduceret vingeareal på 17m². Su-3 blev færdiggjort i 1941 og havde bedre flyveegenskaber end Su-1, men havde fortsat problemer med turboladerne. Videre udvikling af flyet blev skrinlagt den 16. april 1941, da fremstillingen af pålidelige TK-2 turboladere blev yderligere forsinket.

De to prototypers skæbne er usikker. Ifølge nogle oplysninger blev Su-1 ødelagt i forbindelse med bombningen af et tog nær Novosibirsk og Su-3 skulle være blevet ødelagt i Novosibirsk under 2. verdenskrig.

Grundet problemerne med flyets turboladere valgte Sovjetunionen i stedet af satse på jagerflyet Jak-1 fra Jakovlev.

Operatører 

 Sovjetunionens luftvåben

Lignende fly 

 Mikojan-Gurevitj MiG-1
 Jakovlev Jak-1

Noter

Eksterne links 

 

Su-001
Su-001
Su-001
Su-001
Su-001
GO'NOVA

GO'NOVA er et radioprogram, der bliver sendt hver morgen på NOVA med værterne Mai-Britt Vingsøe, Dennis Ravn, Signe Krarup og Lasse Balslev. Udsendelsen sendes alle hverdage fra klokken 6-9 og er en blanding af satire, populærmusik, lytterbaserede konkurrencer samt inddragelse af programmets lyttere.

Morgenshowet gik første gang i luften den 1. august 2011 med værterne Mai-Britt Vingsøe, Lars Johansson og Anders Fjelsted. Efterfølgende har programmet bestået af flere konstellationer og består på nuværende tidspunkt af Mai-Britt Vingsøe, Dennis Ravn, Signe Krarup og Lasse Balslev.

Priser og nomineringer 
 2012: Nomineret, Prix Radio - Ekstra Bladets radiopris, Den Gyldne Mikrofon 
 2013: Vinder af, Prix Radio - Åretes morgenshow 
 2014: Vinder af Ekstra Bladets radiopris, Den Gyldne Mikrofon 
 2015: Vinder af Ekstra Bladets radiopris, Den Gyldne Mikrofon 
 2016: Vinder af Zulu Awards 2016  
 2016: Vinder af Ekstra Bladets radiopris, Den Gyldne Mikrofon
 2017: Vinder af Zulu Awards 2017
 2017: Vinder af Ekstra Bladets radiopris, Den Gyldne Mikrofon
 2018: Vinder af Zulu Awards 2018 - Årets lyd
 2018: Vinder af Ekstra Bladets radiopris, Den Gyldne Mikrofon

Morgenshowets historiske konstellationer 
 August 2011: Værter Mai-Britt Vingsøe, Lars Johansson og Anders Fjelsted
 April 2013: Værter Mai-Britt Vingsøe, Dennis Ravn og Producer Kristian
 August 2013: Værter Mai-Britt Vingsøe, Dennis Ravn, Producer Kristian og Maria Josefine “JoJo” Madsen 
 Juli 2016: Værter Mai-Britt Vingsøe, Dennis Ravn,  Maria Josefine “JoJo” Madsen og Signe Krarup
September 2018: Værter Mai-Britt Vingsøe, Dennis Ravn og Signe Krarup
Januar 2019: Værter Mai-Britt Vingsøe, Dennis Ravn, Signe Krarup, Producer Casper og Celina
Januar 2023: Værter Mai-Britt Vingsøe, Dennis Ravn, Signe Krarup og Lasse Balslev

Referencer 

Radioprogrammer fra Danmark
Etableret i 2011
Drôleri

Drôlerie (af fransk drôle skælm, spøgefugl, slubbert, drôlerie pudsighed, spøg, farce) er benævnelse på skitsemæssige fremstillinger i middelalderens miniaturmaleri af fabelvæsener, skikkelser, halvt dyr, halvt mennesker og lignende. Drôlerier ses også på kalkmalerier og inventar i kirker og som bygningsornamenter.

Galleri

Se også 
 En groteske, ornament 
 Blemmya
 Maskaron
 Kimære
 Gargoil, en vandspyer

Kilde 
 , bind 6, side 432

Eksterne henvisninger 

  Se Wiktionarys definition på ordene drollery og droll (en)
 "Drolerie"  i Das große Kunstlexikon von P.W. Hartmann



Kunst
Middelalderens kultur
Frederick Kempe

Frederick Kempe er præsident og CEO i Atlantic Council. Han er journalist, forfatter og kommentator.

Bøger på dansk 
 Berlin 1961 : Kennedy, Khrusjtjov og det farligste sted på jorden (Berlin 1961: Kennedy, Khrushchev and the Most Dangerous Place on Earth), 2012

Referencer 

Journalister fra USA
Nicci French

Nicci French er pseudonym for det engelske forfatter- og ægtepar Nicci Gerrard og Sean French.

Nicci Gerrard 
Nicci Gerrard blev født den 10. juni 1958.

Sean French 
Sean French blev født den 28. maj 1959 i Bristol

Bøger på dansk under pseudonymet Nicci French 
Tilflugsstedet (The Safe House), 1998
Dødelig besættelse (Killing Me Softly), 2000
Under huden (Beneath the Skin, 2001
Det røde værelse (The Red Room, 2002
De levendes verden (Land of the Living), 2003
Hemmelige smil (Secret Smile), 2005
Blå mandag (Blue Monday), 2012

Eksterne henvisninger 
 
 

Forfattere fra England
Pseudonymer
Régis Jauffret

Régis Jauffret (født 2. juni 1955 i Marseilles) er en fransk forfatter.

Han vandt prisen Prix Femina, 2005, for bogen Asiles de fous (ikke udgivet på dansk).

Bøger på dansk 
 Claustria (Claustria), 2012

Referencer 

Forfattere fra Frankrig
Personer fra Marseille
Erik Larson

Erik Larson (født 3. januar 1954) er en amerikansk forfatter og journalist.

Bøger på dansk 
 I ondskabens have (In the Garden of Beasts), 2012.
 Djævelen i den hvide by (The Devil in the White City), 2012.

Eksterne henvisnigner 
 Officiel hjemmeside 

Forfattere fra USA
Alev Siesbye

Alev Ebüzziya Siesbye (født 30. august 1938 i Istanbul) er en tyrkisk-dansk keramiker, som har udstillet mange steder og modtaget flere legater og hædersbevisninger.

Sisbye voksede op i Istanbul i et intellektuelt miljø, hvor faderen, Ziyad Ebüzziya var journalist og historiker. Hun studerede på kunstakademiet i Istanbul og besøgte og arbejdede på keramikværksteder i Tyrkiet og Tyskland. I 1963 flyttede hun til Danmark, hvor hun arbejdede på Den Kongelige Porcelænsfabrik i en periode sideløbende med studier på Kunsthåndværkerskolen. I 1969 etablerede hun eget værksted i København. Siden 1978 har hun haft værksted i Paris, hvor hun desuden har boet siden 1988. Alev Sisbye har bevaret forbindelsen til både Tyrkiet og Danmark, og hun har løbende designet porcelæn for såvel Rosenthal i Tyskland som for Royal Copenhagen. Alev Sisbye var fra 1967 til 1979 gift med David Sisbye (f. 1935-).

Legater og hædersbevisninger 
 Tagea Brandts Rejselegat 1982
 Eckersberg Medaillen 1983
 Prins Eugens Medalje 1995
 Ridder af Dannebrog 2002
 Ole Haslunds Kunstnerfond 2002

Kilder

Eksterne henvisninger 
 

Keramikere fra Danmark
Kunsthåndværkere fra Danmark
Personer fra Istanbul
Modtagere af Tagea Brandts Rejselegat
Modtagere af Eckersberg Medaillen
Modtagere af Ole Haslunds Kunstnerfonds legat
Riddere af Dannebrog
Personer i Dansk Biografisk Leksikon
Personer i Kraks Blå Bog
Danskere i 1900-tallet
Danskere i 2000-tallet
Paul Torday

Paul Torday (1. august 1946 – 18. december 2013) var en britisk forfatter.

Bogen Laksefiskeri i Yemen blev i 2011 filmatiseret med blandt andre Ewan McGregor og Emily Blunt på rollelisten.

Bøger på dansk
Laksefiskeri i Yemen (Salmon Fishing in the Yemen), 2012

Referencer

Eksterne henvisninger 
 

Forfattere fra Storbritannien
Arnborg-Rind Kommune

Arnborg-Rind Kommune var en landkommune i Hammerum Herred i Ringkøbing Amt.

Administrativ historik 
Kommunen blev dannet ved en sammenlægning af kommunerne Arnborg og Rind den 1. april 1967.

Den blev opløst som følge af kommunalreformen i 1970 og indlemmet i Herning Kommune pr. 1. april 1970.

Referencer 

Kommuner i Ringkøbing Amt
Nanna Lysholt Hansen

Nanna Lysholt Hansen (født 1980) er en performancekunstner, kurator og lærer fra København, Danmark.

Hun fik sin BFA i 2005 fra Kingston University, London og sin MFA fra Kunstakademiet. Hun har også studeret i 2010 på The Central Academy of Fine Art, Beijing.

I 2006 grundlagde hun NLHspace , en kunstner-drevet center i København. Hendes kunstnerisk virke omhandler kroppen, hukommelsen, historie, 'playback' teknologi og arkitektur.

Udvalgte udstillinger 
 Fotografisk Center, Danmark
 The Saint-Valentin Espace d’Art, Schweiz
 The Bristol Biennial of Contemporary Art, UK
 GOLD & BETON, Tyskland
 The Pratt Manhattan Gallery, USA,
 Kunsthal Charlottenborg
 Nikolaj Contemporary Art Center 
 Ringsted Galleri

Referencer

Eksterne henvisninger 
 Nanna Lysholt Hansen hjemmeside  
 Nanna Lysholt Hansen Vimeo kanal 

Kunstnere fra Danmark
Arnborg Kommune

Arnborg Kommune var en landkommune i Hammerum Herred i Ringkøbing Amt.

Administrativ historik 
Kommunen blev etableret ved en deling af Skarrild-Arnborg Kommune i 1906.

Den blev opløst ved en sammenlægning med Rind Kommune i 1967.

Referencer 

Kommuner i Ringkøbing Amt
Kraftspring

Et kraftspring er en akrobatisk bevægelse, hvor en person starter fra stående stilling, sætter begge hænder samtidigt forlæns på gulvet, fører benene over hovedet, og sætter af med hænderne for til sidst at lande på fødderne igen efter derved at have udført en forlæns rotation.

Gymnastiske øvelser
Timmy Simons

Timmy Simons (født 11 December 1976) er en belgisk fodboldspiller der spiller for Club Brugge i den belgiske liga. Han spiller som defensiv midtbanespiller, Han er kendt for sin utrættelige arbejdsmoral og straffesparksevne, Han har scoret på 48 straffespark og brændt 5 i 2012, Han var både kaptajn i Club Brugge og PSV Eindhoven, og vandt den belgiske guldsko i 2002.

I sommeren 2005 besluttede han at skifte fra Club Brugge til PSV Eindhoven I 2005-2006 sæsonen var han vicekaptajn, Efter Philip Cocu forlod PSV blev han så anfører i 2006-2007 sæsonen. Han blev en nøglespiller i PSV og var meget populær blandt fansene. Han fik nummer 6 efter Mark van Bommel forlod klubben. Han skiftede så til 1. FC Nürnberg I sommeren 2010 og blev fast spiller på førsteholdet Han spillede alle 103 kampe i tre sæsoner. I sommeren 2013 tog han så tilbage til Club Brugge hvor han skrev en to årig kontrakt.

Han er den med andenflest kampe på det belgiske landshold efter Jan Ceulemans.

Eksterne henvisninger 

Fodboldspillere fra Belgien
Fodboldspillere fra Club Brugge
Fodboldspillere fra PSV Eindhoven
Fodboldspillere fra 1. FC Nürnberg
Deltagere ved verdensmesterskabet i fodbold 2002
Sovjetunionens luftvåben

Sovjetunionens luftvåben (, ) var en af Sovjetunionens forsvarsgrene. 

Sovjetunionens luftvåben blev dannet af dele af den kejserlige russiske luftvåben i 1917 og opløstes sammen med Sovjetunionen i 1991-92. De tidligere sovjetiske flystyrkers aktiver blev efterfølgende opdelt i de tidligere sovjetrepublikkers luftvåben, herunder Den Russiske Føderations Luftvåben. Fra 1918 til 1924 hed luftvåbenet "Arbejdernes og Bøndernes Luftvåben"; fra 1924 til 1946 var navnet "Den Røde Hærs Luftvåben", og fra 1946 til 1991 Sovjetunionens luftvåben.

Før den kolde krig var luftvåbenet involveret i kampe i Den spanske borgerkrig, Slaget ved Khalkhin Gol, Den sovjetisk-finske krig og Den Store Fædrelandskrig. Under Anden Verdenskrig stod luftvåbenet sin store prøve. Senere var luftvåbnet uofficielt involveret i Koreakrigen.

Eksterne henvisninger 

Sovjetunionens militær
Etableret i 1918
Ophørt i 1991
Luftvåben
Heimevernet

Heimevernet (HV) er en gren i det norske Forsvaret som fungerer som en hurtigmobiliseringsstyrke. Heimevernet blev oprettet 6. december 1946 efter erfaringer fra anden verdenskrig. Styrken blev oprettet efter model fra Hjemmefronten, med et stort antal soldater spredt over hele landet, som opbevarer deres udrustning hjemme. Frem til 2000'erne havde de også våben og ammunition hjemme.

Soldatmassen i Heimevernet består af soldater som har aftjent et 3–6 måneders grundkursus, eller fuld førstegangstjeneste før de blev overført til Heimevernet. I tillæg er det muligt at søge sig til Heimevernet som frivillig. HV består i dag af ca. 45.000 soldater fordelt på tre styrker. Disse styrker er indsats-, forstærknings- og opfølgningsstyrker. Tidligere var styrken ca. 83.000 soldater, men i følge med omorganisering af Heimevernet er dette reduceret.

Heimevernet har nær kontakt med det civile samfund. I tillæg til at mandskaberne og de fleste officerer er civilister til daglig, så er det også en formel kontakt med det civile samfund via at hvert distrikt har et råd hvor også civile organisationer er repræsenteret. Dette samarbejde findes også på landsbasis. Et andet organ er heimevernsnemndene, hvor lokale politikere sammen med politirepræsentanter er med til at afgøre, hvem som er egnet til tjeneste i Heimevernet.

Chefer 
 Eirik Kristoffersen (2018-)

Referencer

Eksterne henvisninger 
 Regjeringen stopper «krympingen» av HV

Norges militær
Etableret i 1946
Grundtvigs Hus Kollegiet

Grundtvigs Hus Kollegiet er beliggende på Gøteborg Allé i Aarhus Nord tæt ved det gamle vandtårnet på Randersvej. Kollegiet er grundlagt i 1969 og havde plads på daværende tidspunkt til 130 beboere. Langt de fleste boede i dubletter, hvor hver kollegianer havde sit værelse, samt køkken og bad til deling med en anden beboer. I årene fra 2012 til 2014 er hele Kollegiet blevet gennemrenoveret og huser således at 198 beboere i nyistandsatte dubletter og nybyggede etværelseslejligheder.

Eksterne henvisninger 
 

Kollegier i Aarhus
Etableret i 1969
DM i ishockey for kvinder 2011-12

DM i ishockey for kvinder 2011-12 var turneringen om det 23. DM i ishockey for kvinder. Turneringen havde deltagelse af ni hold, der først spillede en indledende runde i to regionalt opdelte puljer, hvorfra de tre bedste hold fra hver landsdel gik videre til DM-slutspillet.

Mesterskabet blev vundet af Hvidovre Ishockey Klub, som dermed vandt DM-titlen for kvinder for første gang. Sølvmedaljerne gik til Herlev IK. De to hold havde været helt jævnbyrdige gennem sæsonen. I den østdanske kvalifikation til DM-slutspillet endte de to holds fire indbyrdes kampe med to sejre til hver, og den indbyrdes kamp i slutspillet endte uafgjort 2-2. Derfor blev holdenes endelige placering afgjort af resultatet i slutspillet mod holdet, der sluttede som bronzemedaljevinder, Odense IK. Og her var Hvidovre IK bedst, idet de havde besejret fynboerne med 11-1, mens Herlev IK "kun" havde vundet 9-1.

Stillinger og resultater

Indledende runde

Øst 

Klubberne øst for Storebælt spillede om tre pladser i DM-slutspillet. Turneringen havde deltagelse af seks hold, der spillede en firedobbelt-turnering alle-mod-alle.

Vest 

Klubberne vest for Storebælt spillede om tre pladser i DM-slutspillet. Turneringen havde deltagelse af tre hold, der spillede en firedobbelt-turnering alle-mod-alle.

DM-slutspil 

DM-slutspillet havde deltagelse af de tre bedste hold fra øst og de tre bedste hold fra vest. De seks hold spillede en enkeltturnering alle-mod-alle, og kampene blev afviklet i perioden 23. – 25. marts 2012 i Gigantium Isarena i Aalborg.

Den indbyrdes kamp mellem Hvidovre IK og Herlev IK var sluttet uafgjort 2-2, og dermed blev de to holds indbyrdes placering afgjort af resultatet mod holdet, der sluttede på tredjepladsen, Odense IK. Og her var Hvidovre IK bedst, idet de havde besejret fynboerne med 11-1, mens Herlev IK "kun" havde vundet 9-1.

Kilder / eksterne henvisninger 
DIU Stats - DM for kvinder 2011-12  
DIU Stats - Damer øst 2011-12 
DIU Stats - Kvinder vest 2011-12

Noter 

2011-12
Ishockey i 2011
Ishockey i 2012
Sampat Pal Devi

Sampat Pal Devi er en indisk social aktivist fra Bundelkhand i region Uttar Pradesh, i det nordlige Indien. Hun er grundlægger af Gulabi Gang, en Uttar Pradesh-baserede social organisation, som arbejder for kvinders velfærd.

Referencer 

Personer fra Indien
Personer fra Uttar Pradesh
Meteorologisk institutt

Meteorologisk institutt er et norsk statslig forvaltningsorgan underlagt Kunnskapsdepartementet, med ansvar for den offentlige meteorologiske tjenesten for civile og militære formål.

Historie 
Det norske meteorologiske institutt (DNMI) blev oprettet som et institut ved Universitetet i Oslo ved stortingsbeslutning i foråret 1866 og kongelig resolution 28. juli samme år. Den første bestyreren, Henrik Mohn, var samtidig professor ved universitetet, men fik senere titlen direktør, efter at instituttet i 1909 blev udskilt som en fritstående institution og underlagt Kirke- og undervisningsdepartementet.

Virksomhed 

Meteorologisk institutt har sit hovedkontor i Oslo, med vejrvarslingscentraler i Bergen og Tromsø. Instituttet har et vejrtjenestekontor i Longyearbyen og fire vejrtjenestekontor tilknyttet Forsvarets flystasjoner i Ørland, Andøya, Bodø og Bardufoss. Omkring 450 medarbejdere har sin arbejdsplads ved Meteorologisk institutt.

Meteorologisk institutt er først og fremmest forbundet med vejrvarsling, men driver også en udstrakt forskningsvirksomhed inden for meteorologi, oceanografi og klima. Instituttets officielle datagrundlag og produkter er frit tilgængelig for publikum for brug, spredning og videre bearbejdning. Instituttet deltager aktivt i det internationale samarbejde, og de åbne standarder kan fungere som promotor for internationalt for at priserne på meteorologiske data bliver reduceret.

Citat fra instituttets vedtægter:

Instituttet skal arbejde for at myndigheder, erhvervslivet, institutioner og offentligheden bedst mulig kan varetage sine interesser for sikring af liv og værdier, for planlægning og for værn af miljøet. Instituttet skal blandt andet:
 udarbejde vejrvarsler
 studere Norges klima og give klimatologiske udredninger
 indhente meteorologiske data i Norge, nærliggende havområder og på Svalbard
 drive forsknings- og udviklingsarbejd
 levere flyvejrtjenester
 formidle resultaterne af sit arbejd
 udføre opdrag og yde specialtjenester
 deltage i det internationale meteorologiske samarbejde

Instituttet indsamler, behandler og leverer vejrdata til både offentlige og private aktører i Norge. Fra 2006 er Forskningsdivisionen ved Meteorologisk institutt en del af Oslo Centre for Interdisiplinary Environmental and Social Research.

I september 2007 lancerede Meteorologisk institutt vjrrtjenesten yr.no i samarbejde med NRK.

1) Navnet blev ændret til det noget kortere Meteorologisk institutt i 2002.

Direktører for Meteorologisk institutt 
 Henrik Mohn (1866–1913)
 Aksel Steen (1914–1915)
 Theodor Hesselberg (1915–1955)
 Ragnar Fjørtoft (1955–1978)
 Kaare Langlo (1978–1983)
 Arne Grammeltvedt (1984–1998)
 Anton Eliassen (1998–)

Referencer

Eksterne henvisninger 

 Meteorologisk instituttets hjemmeside
 yr.no – vejrtjeneste i samarbejd med NRK

Meteorologiske institutter
Forvaltning i Norge
Etableret i 1866
Agra (distrikt)

Agra (, ) er et distrikt i den indiske delstat Uttar Pradesh. Distriktets hovedstad er Agra.

Demografi 
Ved folketællingen i 2011 var der  indbyggere i distriktet, mod  i 2001. Den urbane befolkningen udgør  af befolkningen.

Børn i alderen 0 til 6 år udgjorde  i 2011 mod  i 2001. Antallet piger i den alder per tusinde drenge er 866 i 2011.

Referencer 

Distrikter i Uttar Pradesh
Prayagraj (distrikt)

Prayagraj (, ) er et distrikt i den indiske delstaten Uttar Pradesh. Distriktets hovedstad er Prayagraj.

Demografi 
Ved folketællingen i 2011 var der  indbyggere i distriktet, mod  i 2001. Den urbane befolkningen udgør  % af befolkningen.

Børn i alderen 0 til 6 år udgjorde  % i 2011 mod  % i 2001. Antallet af piger i den alderen per tusinde drenge er 917 i 2011, det samme som i 2001.

Referencer 

Distrikter i Uttar Pradesh
W.E. Hick

William Edmund Hick (1. august 1912 – 20. december 1974) var en britisk psykolog, der var en pioner inden for nye videnskaber såsom eksperimentel psykologi og ergonomi i midten af det 20. århundrede.

Formodentlig hans mest berømte bidrag til eksperimentel psykologi var hans undersøgelse "om hastigheden for gevinst på information" (Hick, 1952), som senere blev kendt som Hicks lov, som er anvendt i studiet af menneskelig informationsbehandling, for eksempel ved anvendelse af en Jensen boks.

Referencer 
 
 
 

Psykologer fra Storbritannien
Børsinformation

Børsinformation (sidenhen Børsinformation Telecom og fra 1992 Axxess) var et erhvervsøkonomisk analyse- og nyhedsbureau oprindeligt grundlagt 1978 af finansmanden Klaus Riskær Pedersen.  Firmaet leverede i første omgang finansielle analyser, bl.a. den første eksterne aktieanalyse af A.P. Møller-koncernen nogensinde, men udviklede sig senere med finansmanden Lars Tvede som adm. direktør til en elektronisk nyhedstjeneste henvendt til finansverdenen og andre medier.

I 1991 indgik Børsinformation i et redaktionelt samarbejde med redaktionen for De Bergske Blade og for The Voice, der på det tidspunkt helt eller delvist var en del af Riskær Pedersens virksomheder. Spørgsmålet om ejerskabet af Børsinformation kom til at indgå som et spørgsmål i retssagen i kølvandet på Riskær Pedersens personlige konkurs og det børsnoterede Accumulator Invests kollaps. Børsinformation blev erklæret konkurs af Sø- og Handelsretten i januar 1993, men den endelige opløsning af selskabet fandt først sted i november 2007.

Noter 

Nyhedsbureauer
Medievirksomheder i Danmark
Danske virksomheder etableret i 1978
Ophørt i 1993